b'\n_START_ARTICLE_\nEmulzija\n_START_PARAGRAPH_\nEmulzija je zmes dveh neme\xc5\xa1ljivih teko\xc4\x8din, od katerih je ena dispergirana v drugi, v obliki teko\xc4\x8dih kapljic in/ali teko\xc4\x8dih kristalov. Teko\xc4\x8dina, ki se v obliki kapljic porazdelli med drugo teko\xc4\x8dino se imenuje notranja faza, obdajajo\xc4\x8da teko\xc4\x8dina pa zunanja faza. Ena teko\xc4\x8dina je hidrofobna (na primer olje), druga pa hidrofilna, obi\xc4\x8dajno voda. Kadar je zunanja faza oljna, imenujemo tak\xc5\xa1no emulzijo emulzija vode v olju (V/O), v obratnem primeru pa govorimo o emulziji olja v vodi (O/V)._NEWLINE_Med obema fazama je prisotna velika povr\xc5\xa1inska napetost. Ve\xc4\x8dja je sti\xc4\x8dna povr\xc5\xa1ina obeh faz, ve\xc4\x8dja je povr\xc5\xa1inska napetost. Sistem te\xc5\xbei k \xc4\x8dim ni\xc5\xbeji povr\xc5\xa1inski napetosti, torej k \xc4\x8dim manj\xc5\xa1i sti\xc4\x8dni povr\xc5\xa1ini. Najmanj\xc5\xa1a sti\xc4\x8dna povr\xc5\xa1ina je dose\xc5\xbeena v primeru, ko sta obe fazi popolnoma lo\xc4\x8deni, zato emulzije te\xc5\xbeijo k lo\xc4\x8ditvi faz. Pomo\xc5\xbene snovi, ki stabilizirajo emulzijo in prepreujejo lo\xc4\x8ditev faz, se imenujejo emulgatorji._NEWLINE_Primeri emulzij iz vsakodnevnega \xc5\xbeivljenja so: maslo, mleko, majoneza ...'